armvectores/hy_wikipedia_2023 huggingface dataset:
Փոլ Լանդովսկի

Փոլ Մաքսիմիլիան Լանդովսկի, (ֆր.՝ Paul Landowski, հունիսի 1, 1875(1875-06-01)[…], Փարիզի 9-րդ շրջան, Փարիզ - մարտի 31, 1961(1961-03-31), Բուլոն Բիյանկուր), ազգությամբ լեհ, ֆրանսիացի քանդակագործ։
Նրա լավագույն աշխատանքը Հիսուս Քրիստոսի արձանն է Բրազիլիայում, Ռիո դե Ժանեյրո։


== Կենսագրություն ==
Լանդովսկին ծնվել է Փարիզում։ Հայրը լեհ վտարանդի էր, որը մասնակցել էր հունվարյան ապստամբությանը, իսկ մայրը` Ջուլի Վիյոտանն է` Անրի Վիյոտանի դուստրը։ Նախքան Գեղեցիկ արվեստների ազգային բարձրագույն դպրոցն ավարտելը սովորել է Ժյուլիանի ակադեմիայում։ 1900 թվականին նա իր` Դավիթ արձանի համար շահեց Prix de Rome կրթաթոշակ և շարունակեց իր գործունեությունը ևս հիսունհինգ տարի։ Նա Փարիզում ստեղծել է շուրջ երեսունհինգ հուշարձան և ավելի քան տասներկու հուշարձան` Փարիզի շրջակայքում։ 
Դրանցից է Ար-դեկո արվեստի դասին պատկանող Սբ. Ջենովայի արձանը (1928 թվական), որը գտնվում է Pont de la Tournelle  կամրջի վրա։
Նա նաև ստեղծել է Les Fantomes հուշարձանը։ Այն ֆրանսիական հուշասյուն է` նվիրված Մարնեի Երկրորդ ճակատամարտին, որը գտնվում է Բաթթե դը Շալմոնթում (Հյուսիսային Ֆրանսիա)։
Լանդովսկին ավելի շատ հայտնի է 1931 թվականին իր կերտած Հիսուս Քրիստոսի արձանը քանդակով, որը գտնվում է Բրազիլիայում` Ռիո դե Ժանեյրոյում։ Արձանը կերտելիս համագործակցել է քաղաքացիական ինժեներ Հեյթոր դա Սիլվա Կոստայի և ճարտարապետ, քանդակագործ Ջորջ Լեոնիդայի հետ։ 
Որոշ աղբյուրներ նշում են, որ Լանդովսկին նախագծել է Քրիստոսի գլուխը և ձեռքերը, բայց իրականում դա եղել է Լեոնիդան, որը ստեղծել էր գլուխը դեռ այն ժամանակ, երբ Լանդովսկին դիմել էր նրան։
1928 թվականին Ամառային օլիմպիադայում անցկացված արվեստի մրցույթում նա իր քանդակի համար ստացավ ոսկե մեդալ։ Դա մի միջոցառում էր, որը անցկացվում էր 1912 թվականից սկսած մինչև 1952 թվականը։ Լանդովսկին 1933 թվականից մինչև 1937 թվականը եղել է Ֆրանսիական ակադեմիայի տնօրեն։ 
Նա նաև ծառայել է որպես արվեստի գիտակ` Ֆլորենս Մեյեր Բլյումենթալից ստանալով նվեր Բլյումենտալ մրցանակը. դա մեծ մրցանանակ էր, որը 1919-1954 թվականներին  տրվում էր ֆրանսիացի երիտասարդ նկարիչներին, քանդակագործներին, դեկորատորներին, փորագրողներին, գրողներին և երաժիշտներին։ 
Լանդովսկին նկարիչ Նադին Լանդովսկու (1908–1943), երգահան Մարսել Լանդովսկու (1915–1999) և դաշնակահար և նկարիչ Ֆրանսուիս Լանդովսկի-Քայլլեթի  (1917–2007) հայրն է։ Փոլ Լանդովսկին վախճանվել է Փարիզի արվարձանում` Բուլոյն Բիյանկուրուրում, որտեղ գտնվում է նրա աշխատանքներին նվիրված թանգարանը, ուր ցուցադրված են քանդակագործի շուրջ 100 աշխատանքներ։


== Պատկերասրահ ==

		
		


== Նշումներ ==


== Ծանոթագրություններ ==


== Արտաքին հղումներ ==
պաշտոնական կայք
Փոլ Լանդովսկիի քանդակների հավաքածուն Գուգլի մշակութային բաժնում
Փոլ Լանդովսկին` որպես 20-րդ դարի քանդակագործ
Ջամալդին (Խլաթի գավառ)

Ջամալդին (քրդ.՝ Cemaledîn), գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից մոտ 10 կմ հյուսիս-արևելք, Վանա լճի հյուսիսային կողմում՝ գետակի հովտում։
1850-ականներին ուներ 15 տուն՝ 102 հայ բնակչով, իսկ 1882 թվականին 18 տուն՝ 160 հայ բնակչով։
Բնակչության հիմնական զբաղմունքը անասնապահություն, երկրագործություն և այգեգործությունն էր։
Ջամալդինն ուներ Ս. Սարգիս անունով եկեղեցի։
Գյուղը թուրքերի կողմից ավերվել է առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վրաստանը Եվրատեսիլ երգի մրցույթում

Վրաստանը Եվրատեսիլ երգի մրցույթին առաջին անգամ մասնակցել 2007 թվականին։ Մրցույթի պատմության մեջ Վրաստանի լավագույն արդյունքը եղել է 9-րդը 2010 թ., 2011 թ., իսկ վատագույն արդյունքը 2014 թվականի կիսաեզրափակչում։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Պատկերադարան ==

		


== Տես նաև ==
Վրաստանը Մանկական Եվրատեսիլ երգի մրցույթում


== Հղումներ ==
Վրաստանի էջը Eurovision.tv կայքում
Գինեգործությունն Իտալիայում

Գինեգործությունն Իտալիայում, խաղողից գինի ստանալու պրոցեսների ամբողջությունն ու մշակույթը Իտալիայում։ Իտալիան շատ երկար գինեգործական պատմություն ունեցող երկիր է, քանի որ նրա ներկայիս տարածքում նախկինում տեղակայված է եղել հզորագույն Հռոմեական կայսրությունը, որում գինու արվեստը այդ ժամանակաշրջանի համար հասնում էր ֆանտաստիկ բարձունքների։ Առաջին խաղողի որթը Իտալիայում հայտնվել է մոտավորապես մ.թ.ա 1000 թվականին։ Սրանից կարելի է եզրակացնել, որ իտալական գինեգործությունն ավելի քան 3000 տարեկան է։
Իտալական գինին համաշխարհային շուկայում ամենամեծ ազդեցություն ունեցող ազգային գինիներից է։ Որակական ցուցանիշներով իտալական գինիները մշտապես մրցակցության մեջ են ֆրանսիականի հետ։ Ըստ վերջին տարիների ցուցանիշների՝ իտալացի գինեգործները տարեկան արտադրում են շուրջ 45-50 հեկտար գինի, որը կազմում է համաշխարհային գինեգործական արտադրանքի ⅓-ը։


== Պատմություն ==
Հռոմեական կայսրության ժամանակ խաղաղը տարածվեց ողջ Ապենինյան թերակղզով, սակայն Հռոմի կործանումից հետո անտիկ գինեգործության գաղտնիքներն ու հաջողությունները մոռացվեցին։ Իտալիայում, ինչպես նաև աշխարհի շատ երկրներում, գինեգործությունը համարվում էր շարքային գյուղացիների աշխատանք։ Գինին կատարում էր ջրի դեր. ցանկացած ուտեստի լրացնող մաս էր։ Գինեգործության ավանդույթները վերածնվեցին միայն 11-րդ դարում, երբ Իտալիան բուռն տնտեսական վերելք ապրեց։ 15-րդ դարում կրկին Իտալիայում սկսեց քայքայվել գինեգործությունը։ Պատճառները շատ էին՝ օսմանյան թուրքերի նվաճումները Եվրոպայում, ավանդական կապերի խզումը, Ամերիկայի հայտնագործումը, Եվրոպայի կարևոր տնտեսական կենտրոնների տեղափոխումը Ատլանտյան օվկիանոսի հարակից շրջաններ, Իտալիայի քաղաքական մասնատումը և ներքին զինված հակամարտությունը։ Ուշ միջնադարում խաղողագործությամբ զբաղվում էին անգամ վանքապատկան հողերում։ Հետագայում երկրում գինու պահանջարկը ընկավ, իսկ արտասահմանում պահանջարկ կար որակյալ գինու։ Իտալիան սկսեց արտադրել գինի հատուկ արտահանման համար։ 20-րդ դարի երկրորդ կեսին իտալական գինեգործները վարակվեցին մեծ գումարների համար՝ «Մեծն գինիներ» ստեղծելու տարերքով։ Արդյունքում երկրի գինեգործության որակը լավացավ։ Իտալիան այսօր համարվում է Ֆրանսիայի գլխավոր մրցակիցը գինեգործության ասպարեզում։ Սակայն ժամանակակից և  ավանդական իտալական գինիները տարբեր հասկացություններ են։ Գինեգործության շնորհիվ զարգացավ նաև խաղողագործությունը։ Արդյունքում առաջացան նոր տեսակի խաղողի սորտեր։ Այժմ  Իտալիայի յուրաքանչյուր շրջան ունի իր հատուկ տեսակի խաղողը, որը ուրիշ ոչ մի տեղ չի աճում։ Սանջովեզեն կարելի է համարել ազգային տեսակ։ Սակայն վերջին 20 տարիներին հայտնի դարձան Կաբերնե-Սովինիոն, Մերլո, Շարդոնե և այլ ֆրանսիական տեսակներ, որոնցից պատրաստում են գինիներ, որոնք ունեն որոշ ավանդական իտալական գծեր, բայց այդպիսի գինիները մեծ մասամբ պահանջված են միջազգային շուկայում։ 2015 թվականին Ֆրանսիան զիջել է Իտալիային գինու արտադրությունում առաջնությունը։ Այդ մասին հայտնում է AFP-ը։


== Տես նաև ==
Բարբարեսկո


== Ծանոթագրություններ ==
Սրիջիտա Դե

Սրիջիտա Դե (հուլիսի 19, 1989(1989-07-19), Haldia, Haldia subdivision, Purba Medinipur district, Medinipur division, Հնդկաստան), հնդիկ դերասանուհի, որը խաղում է բոլիվուդյան ֆիլմերում և հեռուստատեսային շոուներում։


== Վաղ կյանք ==
Սիրիջիտան ծնվել է Արևմտյան Բենգալիայում և հենց այնտեղ էլ մեծացել։ Սովորել է Սբ. Խավիերի դպրոցում։ Հետո Ռուայի քոլեջում որպես ժուռնալիստ։


== Կարիերա ==
Սրիջիտան աշխատում է հեռուստատեսությամբ։ Նա կարիերան սկսել է «Կասաուի զինդագի կայ» հեռուստասերիալով, որտեղ նա մարմնավորում էր Գարգի Տուշար Բայաջի դերը։ Այդ ժամանակ էլ Էքտա Քափուրից հրավեր է ստացել խաղալու Աստաի դերը «Կամամի Ափնա Ափնա» ֆիլմում։ 2008 թ․-ին նա հայտնվեց Բոլիվուդյան «Տաշանի» ֆիլմում որպես Փարավատի։ Նույն տարում գլխավոր դեր է խաղացել «Աննու կի հո գայե վաահ բհաի վաահ»  որպես Աննու։ Նա խաղացել է «Մերժվածը» հեռուստասերալում Մուկտա Վիշնու Կայշյփի դերում որպես Տապասիայի աղջիկ։ Այն հեռարձակվում էր Colors TV-ում։
Նա գլխավոր դեր է խաղացել նաև Տում Հի Հո Բանդհու Սակհա Տուհմի հեռուստասերիալում, որը հեռարձակվում է Zee TV-ում։


== Հեռուստատեսություն ==


== Ֆիլմագրություն ==


== Ծանոթագրություններ ==


== Արտաքին հղումներ ==
Սրիջիտա Դե Internet Movie Database կայքում
Իսպանիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Իսպանիայի օբյեկտները թվով 45-ն են (2016 թվականի դրությամբ), որը կազմում է ընդհանուր թվի 4,3 %-ը։ 40 օբյեկտ ընդգրկված են մշակութային չափանիշներով, 17-ը՝ որպես մարդկային ստեղծագործական գլուխգործոց, 3-ը՝ բնական չափանիշներով, և 2-ը՝ խառը (բնական և մշակութային)։ Բացի դրանից 2016 թվականի դրությամբ ևս 32 օբյեկտ ներկայացված են թեկնածու ցանկում։ Իսպանիան վավերացրել է Համաշխարհային ժառանգության պաշտպանության կոնվենցիան 1982 թվականի մայիսի 4-ին։ Իսպանիայի առաջին 5 օբյեկտներն ընդգրկվել են ցանկում 1984 թվականին, Համաշխարհային ժառանգության հանձնաժողովի 8-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


== Օբյեկտների աշխարհագրական դասավորվածություն ==


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Իսպանիայի կառավարության կողմից՝ որպես թեկնածու օբյեկտներ։ Դրանք պետք է ընդգրկվեն Համաշխարհային ժառանգության ցանկում։


=== Օբյեկտների աշխարհագրական դասավորվածություն ===


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Հյուսիսային Ամերիկայում Համաշխարհային ժառանգության օբյեկտների ցանկ
Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի պաշտոնական կայք․ Իսպանիայում Համաշխարհային ժառանգության օբյեկտների ցանկ
Իսպանիայում Համաշխարհային ժառանգության վերաբերյալ հղումների տեղեկատու
Գոյուն Դաղ

Գոյուն Դաղ, կղզյակ Ուրմիա լճում, անմարդաբնակ ու անմշակ է։ Հարուստ է թռչուններով։


== Ծանոթագրություններ ==
642

642 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 642 թվականն է, 
VII դարի 42-րդ տարին։


== Դեպքեր ==


== Ծնունդներ ==


== Մահեր ==
Ղփչաղներ

Ղփչաղներ (պոլովցիներ, կումաններ, կուներ), միջնադարյան թյուրքալեզու ժողովուրդ։ 10-րդ դարում զբաղեցնում էին հարավարևմտյան Ղազախստանի տարածքը։ Բաժանված էին ցեղերի և վարում էին վաչկատուն կյանք։ 10-րդ դարի կեսին, անցնելով Վոլգան, հորդեցին Հյուսիսային Կովկասի և Հյուսիսային մերձսևծովյան շրջանի տափաստանները։ Նրանց գրաված հսկայական տարածքը, որը տարածվում էր Դանուբից մինչև Տյան Շան, 11-15-րդ դարերում կոչվում էր Դեշտի-Ղփչաղ (ղփչաղների հարթավայր)։ Ղփչաղները չունեին պետություն, ապրում էին ցեղային միություններով, որոնց գլուխ կանգնած էր խանը։ Հիմնական զբաղմունքն անասնապահությունն էր։ Զորքը կազմված էր թեթև և ծանր հեծելազորից։ Ռուսական տարեգրություններում ղփչաղները առաջին անգամ հիշատակվում են 1054 թվականին, երբ նրանք սկսում են պարբերաբար ասպատակել Ռուսիայի հողերը։ Ղփչաղները արշավում են նաև դեպի Հունգարիա (1070, 1091, 1094 թվականներ) և Բյուզանդիա (1087, 1095 թվականներ)։ 1064 թվականին, երբ սելջուկները գրավեցին Անին, մեծ թվով հայեր գաղթեցին Կասպից և Սև ծովերի ափերը, որոնք գտնվում էին ղփչաղների ձեռքին։ Հայերը քաղաքական կախվածության մեջ են ընկել նրանցից։ Ղփչաղները չունեին գիր, և ղփչաղերենը յուրացրած հայերը ստիպված էին ղփչաղների լեզվով որևէ բան գրելու համար օգտագործել հայերեն տառերը. այսպես է առաջացել հայատառ ղփչաղերենը։ 12-րդ դարի սկզբին կիևյան իշխաններ Սվյատոպոլկ Իզյասլավիչը և Վլադիմիր Մոնոմախը ձեռնարկել են մի շարք հաղթական արշավանքներ, որոնց հետևանքով Կիևյան Ռուսիայի սահմանների մոտ ղփչաղների թիվը զգալիորեն պակասել է։ Շուրջ 40 հազար ղփչաղներ փախել են Վրաստան՝ Դավիթ Շինարարի մոտ, որտեղ նրանք մասնակցել են թուրք-սելջուկների դեմ կռիվներին։ Ռուսական իշխանների բազմաթիվ արշավանքները ջլատել են ղփչաղների ուժերը, և երբ սկսվեցին մոնղոլ-թաթարական արշավանքները, նրանք անկարող էին պաշտպանվել։ 1223 թվականին, Կալկայի ճակատամարտում կրած պարտությունից հետո, արևելյան ղփչաղները խառնվեցին մոնղոլական բանակի հետ և հետագայում կազմեցին Ոսկե հորդայի հիմնական բնակչությունը։ Ղփչաղների արևմտյան հատվածը Բաթուխանի արշավանքից հետո անցավ նախ Հունգարիա, ապա՝ Բուլղարիա ու Եգիպտոս և միախառնվեց տեղի ժողովուրդներին։ Ղփչաղների դեմ ռուս ժողովրդի մղած հերոսական պայքարը արտացոլված է «Ասք Իգորի ճակատամարտի մասին» էպոսում։
Հաշվապահական գրքեր

Հաշվապահական գրքերն են․

Գլխավոր հաշվապահական գիրք
Դեբիտորական պարտքերի գիրք
Կրեդիտորական պարտքերի գիրք
Դրամական միջոցների գիրք


=== Գլխավոր հաշվապահական գիրք ===
Գլխավոր հաշվապահական գիրքը ներառում է բոլոր հաշիվների հանրագումարները։ Այդ հաշիվները պարունակում են բոլոր մնացորդները, որոնք անհրաժեշտ են ֆինանսական հաշվետվությունները պատրաստելու համար, այսինքն ակտիվների, պարտավորությունները, եկամուտների և ծախսերի հաշիվները։Գլխավոր գիրքը, սովորաբար, գտնվում է գլխավոր հաշվապահի հսկողության տակ, իսկ նա ժամանակ չունի ամեն օր մեծ քանակությամբ գործառնությունները գրանցում կատարելու համար։ Օգտագործելով հաշվապահական գրքերը հնարավոր է բացառել մանրամասն աշխատանքը գլխավոր գրքից՝ ներառելով այլ գրքերի մեջ և հանձնարարելով կրտսեր անձնակազմին։
Որոշակի գործառնություններ կարող են պահվել գաղտնի, այսինքն՝ գլխավոր հաշվապահական գրքի մատչելիությունը կարելի է սահմանափակել։ Հաշվապահական գրանցումների համակարգչայնացումը կարող է իրականացվել մասնակիորեն։


=== Դեբիտորական պարտքերի գիրք ===
Դեբիտորական պարտքերի գիրքը արտացոլում է գնորդների դեբիտորական պարտքերը ապառիկ վաճառքի գծով։


=== Կրեդիտորական պարտքերի գիրք ===
Կրեդիտորական պարտքերի գիրքը արտացոլում է մատակարարների կրեդիտորական պարտքերը ապառիկ գնումների գծով։


=== Դրամական միջոցների գիրք ===
Դրամական միջոցների գիրքը արտացոլում է կանխիկ դրամով և չեկերով կատարված բոլոր գործառնությունները։
Դրամարկղի գիրքը նախատեսված է կազմակերպության կողմից զանազան մանր վճարումներ իրականացնելու համար, օրինակ, գրասենյակային ծախսեր, տրանսպորտային ծախսեր  այլն։ Այն իրականացնելու լավագույն տարբերակը առհաշիվ գումարների համակարգն է։

1ին քայլ․ Որպես առաջին քայլ պետք է որոշել մանր, զանազան կանխիկ վճարումներն իրականացնելու համար անհրաժեշտ դրամական միջոցների գումարը, որը կոչվում է «կանխիկ դրամի ֆոնդ» և այդ գումարով դուրս գրել չեկ։ Դա իրականացվում է դրամական միջոցների վճարման գրքի միջոցով՝ դեբետագրելով դրամարկղը և կրեդիտսգրելով բանկային հաշիվը։
2րդ քայլ․ Երբ գանձապահը վճարում է գումարը, նա գրանցում է դա դրամարկղի գրքում, ինչը կրկնակի գրանցման մաս չի կազմում։
3րդ քայլ․ Երբ դրամարկղում կանխիկ դրամը  հասնում է նվազագույնի, դուրս է գրվում չեկ՝ անհրաժեշտ գումարով, որպեսզի այն լրացվի մինչև «կանխիկ դրամի ֆոնդի» գումար։ Այս փուլում գանձապահը վաուչերները ներկայացնում է չեկ ստուգող անձին։Ցանկացած փուլում կանխիկ դրամի ֆոնդը պետք է հավասար լինի դրամարկղում փաստացի առկա կանխիկ դրամի և վերջին համալրումից հետո կատարված վճարումները հաստատող վաուչերների գումարին։


== Գրականություն ==
Թաթուլ Մովսիսյան Հաշվապահական Հաշվառում  2015թ.
Անատոլի Չիստյակով

Անատոլի Չիստյակով (ռուս.՝ Анатолий Семёнович Чистяков, 1908 - 1996, Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1947-1954 թվականներին՝ ԽՍՀՄ արտաքին գործերի նախարարության տնտեսական բաժնի վարիչի տեղակալ։
1954-1956 թվականներին՝ ԽՍՀՄ արտաքին գործերի նախարարության միջազգային կազմակերպությունների բաժնի վարիչի տեղակալ։
1956-1962 թվականներին՝ Ժնևում ՄԱԿ-ի Եվրոպական բաժանմունքի ԽՍՀՄ մշտական ներկայացուցիչ։
1962-1965 թվականներին՝ ԽՍՀՄ արտաքին գործերի նախարարության Հարավարևելյան Ասիայի բաժնի վարիչ։
1965-1968 թվականներին՝ ԽՍՀՄ արտաքին գործերի նախարարության Միջազգային Տնտեսական կազմակերպությունների բաժնի վարիչ։
1968-1973 թվականներին՝ Շվեյցարիայում ԽՍՀՄ արտակարգ և լիազոր դեսպան։
1973-1982 թվականներին՝ ԽՍՀՄ արտաքին գործերի նախարարության կենտրոնական ապարատի աշխատակից։


== Դիվանագիտական աստիճան ==
Արտակարգ և լիազոր դեսպան։


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 577.


== Աղբյուրներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Ազգերի բարեկամության շքանշան
Անդրեյ Բեդնյակով

Անդրեյ Ալեքսանդրովիչ Բեդնյակով (ռուս.` Андрей Александрович Бедняков, մարտի 21, 1987(1987-03-21), Մարիուպոլ, Դոնեցկի մարզ, Ուկրաինական ԽՍՀ, ԽՍՀՄ), ուկրաինացի արտիստ, հաղորդավար, «Орёл и решка» նախագծի մասնակից։


== Կենսագրություն ==
Անդրեյ Բեդնյակովը ծնվել է 1987 թվականի մարտի 21-ին Ուկրաինայում` Մարիուպոլում։ Դպրոցն ավարտելուց հետո Անդրեյը 3 տարի աշխատել է Մարիուպոլի Իլյիչի անվան մետալուրգիական կոմբինատում։ Գործարանում աշխատանքի ժամանակ հեռակա կարգով ստանում է բարձրագույն կրթություն Խարկովի Ներքին գործերի համալսարանում։ Ավարտելուց հետո տեղափոխվում է Կիև։ Ելույթ է ունեցել Ուկրաինայի ՈւՀԱ-ում (КВН)։
2011-2013 թվականներին եղել է «Орёл и решка» շոուի հաղորդավար «Интер» հեռուստաալիքում (2012 թվականից «Орёл и решка» նախագիծը ցուցադրվում է Ռուսաստանում «MTV Россия» , 2013 թվականից հեռուստաալիքը կոչվում է «Пятница»)։
2012 թվականին «Ռժավսկին ընդդեմ Նապոլեոնի» ֆիլմում տարել է էպիզոդիկ դեր։
Նաև հանդիսանում է «Большая разница» նախագծի ուկրաինական տարբերակի մասնակից։ Նաև մասնակցել է «Звезданутые» և «Супергерои» նախագծերին։ 2014 թվականի հունվարին Բեդնյակովը հարսնացուի՝ Անաստասիա Կորոտկայայի հետ լքում է «Орёл и решка» նախագիծը և սկսում է աշխատել նոր պրոեկտում՝«Свидание со звездой», որի առաջին թողարկումը լույս է տեսել 2014 թվականի հունվարի 13-ին։ Ինչպես նաև 2014 թվականի հունվարի 26-ին սկսվում է նոր պրոեկտ՝«Как фишка ляжет»` նույն հաղորդավարների հետ։


== Հեռուստատեսությունում ==
«Большая разница» (Ուկրաինա) (2009-2012), դերասան
«Орёл и решка» (2011-2013, «Интер», «MTV», հետագայում - «Пятница»)
«Большие чувства» (2013, «Пятница»), դերասան
«Здравствуйте, я ваша Пятница!» (2013, «Пятница»)
«Свидание со звездой» (2013-2014, «Пятница»)
«Звезданутые» (2013, «Пятница»),դերասան
«Супергерои »(2013, «Пятница»), դերասան
«Как фишка ляжет» (2014, Пятница). Ծրագիրը դադարեցվել է առաջին թողարկումից հետո։


== Ընտանիք ==
6 տարի հանդիպել է Անաստասիա Կորոտկայայի հետ։ 2013 թվականի օգոստոսին հայտարարվում է նրանց ամուսնության մասին, որը հետագայում արտիստը հերքել է։ Հետագայում պարզվեց, որ հաղորդավարները միևնույն է ամուսնացել են։


== Ծանոթագրություններ ==


== Արտաքին հղումներ ==
Անդրեյ Բեդնյակով
Անդրեյ Բեդնյակով հեռանում է «Орёл и решка»-ից
Մոտարկումների տեսություն

Մոտարկումների տեսություն, մաթեմատիկայի բաժին, ուսումնասրիում է մի մաթեմատիկական օբյեկտ մեկ այլ մաթեմատիկական օբյեկտներով՝ որպես օրենք ավելի պարզ, մոտարկելու հնարավորությունը,  ինչպես նաև ուսումնասիրում է մոտարկման սխալանքի։ Մոտարկումների տեսության հիմնական մասը վերաբերվում են մի ֆունկցիայի  մոտարկումը մեկ այլով, սակայն կան նաև աբստրակտ գծային տարածությունների կամ տոպոլոգիական տարածությունների մոտարկումներ։
Մոտարկումների տեսությունը կիրառվում է թվային ալգորիթմների կառուցման համար, ինչպես նաև տվյալների սեխմայի համար։


== Օրինակներ ==

  
    
      
        sin
        ⁡
        x
      
    
    {\displaystyle \sin x}
   ֆունկցիայի ճշգրիտ արժեքը հաշվելու փոխարեն բավականաչափ փոքր 
  
    
      
        x
      
    
    {\displaystyle x}
  -ի դեպքում օգտագործվում է հենց 
  
    
      
        x
      
    
    {\displaystyle x}
  -ը, այսինքն՝ 
  
    
      
        sin
        ⁡
        x
        ≈
        x
      
    
    {\displaystyle \sin x\approx x}
  ։ Որքան մեծ լինի 
  
    
      
        x
      
    
    {\displaystyle x}
  -ը, ավելի մեծ կլինի այսպիսի մոտարկման սխալանքը։


== Պատմություն ==
Տարբեր ֆունկիաների (օրինակ՝ արմատ) կամ հաստատաունների (օրինակ՝ 
  
    
      
        π
      
    
    {\displaystyle \pi }
  ) մոտարկման բանաձևեր հայտնի են եղել դեռ շատ վաղուց։
Ժամանակակից մոտարկումերի հիմանադիր ընդունված է համարել Չեբիշևի գիտական աշխատանքը, որը նվիրված է եղել զրոյից ամենաքիչ շեղում ունեզող բազմանդամներին(այժմ դրանց կոչում են Չեբիշևի բազմանդամներ)։
Ինչպես նաև մոտարկումների դասական արդյունք է համարվում Վայերշտրասի մետարկման թեորեմը։


== Ամսագրեր ==
Մոտարկումների տեսությանը նվիրված հիմնական գիտական հոդվածները՝

Journal on Approximation Theory (անգլերեն, թողարկվում է ԱՄՆ-ում, կարճ՝ JAT)
East Journal on Approximation (անգլերեն, թողարկվում է Ռուսաստանում և Բուլղարիայում)
Constructive Approximation (անգլերեն, թողարկվում է ԱՄՆ-ում)


== Ծանոթագրություններ ==
Հարուստ տղամարդը (հեռուստասերիալ)

Հարուստ տղամարդը (հանգըլ: 리치맨; հանջա: Richimaen), հեռուստասերիալը նկարահանվել է 2018 թվականին։ Գլխավոր դերերը մարմնավորել են՝ Քիմ Չուն Մյոնը,  Հա Յոն Սուն, Կիմ Շին Ան և  Օ Չան Սոկը։ Այն 2012 թվականին նկարահանված ճապոնական՝ «Հարուստ տղամարդ, աղքատ կին» հեռուստասերիալի նոր տարբերակն է։ Հեռուստասերիալը հեռարձակվել է MBN  և Dramax հեռուստաալիքով սկսած 2018 թվականի մայիսի 9֊ից յուրաքանչյուր չորեքշաբթի և հինգշաբթի օրերին ժամը 23։00 (ՀԿԺ)։


== Սյուժե ==
Սիրային պատմություն է  IT գործակալության  գործադիր տնօրեն և հանճարեղ ծրագրավորող Լի Յու Չանի (Քիմ Չուն Մյոնը) մասին, ով չի կարողանում ճանաչել իր սիրելի մարդու դեմքը, և Կիմ Բո Րա (Հա Յոն Սու), համալսարանի ուսանող, ով ունի ֆենոմենալ հիշողություն և ցանկանում է գտնել  հիմնական աշխատանք։


== Դերեր ==


=== Գլխավոր ===
Քիմ Չուն Մյոնը ֊ Լի Յու ՉանՀանճարեղ ծրագրավորող «Next In» գործակալության գործադիր տնօրենը։ 

Հա Յոն Սու ֊ Կիմ Բո ՐաՀամալսարան ավարտ գործազուրկ աղջիկ, ով երազում է աշխատել  «Next In»֊ում։ Նա ունի դրական վերաբերմունք և գերզանց հիշողություն։

Օ Չան Սուկ ֊ Մին Թե Ջու«Next In»֊ի փոխնախագահը։ Նա բարի և ջերմ մարդ է։

Կիմ Յե Վոն ֊ Մին Տե ՌաԹե Ջունի կրտսեր քույրը։ Ով պատկերասրահի վարիչ է։


=== Օժանդակ դերեր ===


==== «Next In»֊ի աշխատակազմ ====
Չոի Կվան Իլ ֊ Նամ Չուլ Ու (ադմինիստրացիայի տնօրեն)
Փակ Սուն Հուն ֊ ՉԱ Դո Ջին (ծրագրավորող)
Լի Ջե Ջին ֊ Կան Չան Սու (կառավարման թիմի աշխատակից)
Կիմ Իան ֊ Ջան Դո Իլ (նոր զարգացման թիմի արաջնորդ)
Գոն Սո Յոուն ֊ Օ Սե Յոն (Յու Չանի քարտուղար)


==== Յու Չանին շրջապատող մարդիկ ====
Կիմ Մին Ջի ֊ Կիմ Բուն ՀոնՅու Չանի առաջին սերը և Բո Րայի կյանքի ուսուցիչը։

Փակ Հյուն Ու ֊ ՄիքայելՅու Չանի ընկերը, ով մեծացել է մանկատանը։


==== Բո Րային շրջապատող մարդիկ ====
Յուն Դա Յոն ֊ Փակ Մի Սո (Բո Րայի համալսարանի ընկերը և սենյակիցը)
Կիմ Ջոուն Պալ ֊ Կիմ Իլ Գու (Բո Րայի հայրը)
Հվան Յոուն Հե ֊ Ջու Յոն Շիլ (Բո Րայի մայրը)
Սուն Բյուն Սուկ ֊ Փակ Կկոտ Բուն (Բո Րայի տատիկը)
Փակ Վոն Սուկ ֊ Կիմ Բո Սուն (Բո Րայի եղբայրը)


=== Ուրիշներ ===
Չհվե Ջի Նա ֊ Ջուն Յոուն Սուկ (գիտության եւ տեխնոլոգիաների փոխնախարար)


== Արտադրություն ==
Առաջին սցենարի ընթերցանությունը տեղի ունեցավ մարտի 23֊ին։
Նկարահանումները սկսվեցին մարտի 26֊ին։


== Սաունդթրեքներ ==


=== OST Part 1 ===


=== OST Part 2 ===


=== OST Part 3 ===


=== OST Part 4 ===


=== OST Part 5 ===


=== OST Part 6 ===


=== OST Part 7 ===


=== OST Part 8 ===


== Վարկանիշ ==
Կապույտ գույնի համարները ներկայացնում են ամենացածր վարկանիշները, իսկ կարմիր գույնի համարները ամենաբարձր վարկանշերը։
TNmS֊ն դադարեցրել է իր վարկանիշները 2018 թվականի հունիսից։Այս դրաման հեռարձակվել է կաբելային ալիքներով/ վճարովի հեռուստատեսությունով, որը սովորաբար փոքր լսարան ունի ազատ հեռուստաալիքների/հանրային հեռարձակողների (KBS,SBS,MBS և EBS) համեմատ։


== Ծանոթագրություններ ==


== Արտաքին հղումներ ==
Rich Man official Dramax website Archived 2018-05-18 at the Wayback Machine.
Rich Man official MBN website
https://www.hancinema.net/korean_drama_Rich_Man.php
Արշակ Սիվասլյան

Արշակ (Մաքս) Սիվասլյան (1954, Մարսել), ֆրանսահայ լուսանկարիչ։


== Կենսագրություն ==
Ծնվել է 1954 թվականին Մարսելում, հայի ընտանիքում։ Արմատները Ադանայից է։ Քսան տարեկանից ֆոտոռեպորտաժներ պատրաստելու նպատակով մեկնել է տարբեր երկրներ։ 1970-1980-ական թվականներին հիմնականում եղել է Հնդկաստանում, Բիրմայում, Չինաստանում, Ֆիլիպիններում, Ավստրալիայում, Թուրքիայում, Հարավային Աֆրիկայում և այլ երկրներում։
1992 թվականի ապրիլին մեկնել է Ղարաբաղ, եղել հակամարտության առաջին գոտում, որտեղ էլ ծանր վիրավորվել է։ Նրա լուսանկարները տպագրվել  են «Հայաստանի նորություններ» ամսագրում, ինչպես նաև ֆրանսիական և միջազգային մամուլում։
1994 թվականից ակտիվորեն թղթակցել է սփյուռքում լույս տեսնող «Հայաստանի նորություններ» ամսագրին։
2011 թվականին, ԼՂՀ հռչակման 20-րդ տարեդարձի կապակցությամբ, ԼՂՀ Նախագահ Բակո Սահակյանի հրամանագրով, Արշակ Սիվասլյանը պարգևատրվել է Երախտագիտություն մեդալով։


== Գրքեր ==
Les Restes de l'épée / auteur(s) : Laurence RITTER - Max SIVASLIAN - Les Arméniens cachés et islamisés de Turquie. Editeur :Thaddee. Année : 2012. Autres auteurs : O. Cengiz AKTAR [préfacier] -Sujets : Génocide arménien -- Turquie -- Islamisation. ISBN : 9782919131044
Les douze capitales d'Arménie / auteur(s) : Catalogues - Editeur :cofimag. Année :2007. Autres auteurs :Mourad HASRATIAN [directeur] - Claude MUTAFIAN [directeur] - Max SIVASLIAN [contribution] - Maxime K. YEVADIAN [contribution] -Sujets :Capitales -- Arménie -- Expositions. ISBN : 9782907070096
Arménie, Guide Evasion / auteur(s) : Séda MAVIAN - Max SIVASLIAN - Editeur :Hachette. Année :2006. Sujets : Arménie -- Guide touristique. ISBN : 9782012405097
Ils sont assis / auteur(s) : Max SIVASLIAN - Editeur : Parenthèses. Année :2006. Autres auteurs :Martin MELKONIAN [postfacier] - Sujets : Prisonniers -- Arménie -- 1970-2000 -- Photographies. ISBN : 9782863641644
Le Jardin noir, Récit de guerre, Karabagh 1992-1994 / auteur(s) : Max SIVASLIAN - Editeur :edition cape. Année :2004


== Ծանոթագրություններ ==
Յուրսկոե

Յուրսկոե (ռուս.՝ Юрское), գյուղ Ռուսաստանի Լիպեցկի մարզի Վոլոսովսկի շրջանի կազմում։
Բնակչությունը 2009 թվականին գրանցված տվյալներով կազմում էր 307 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ենգիքյոյ (Ալեքսանդրապոլի գավառ)

Ենգիքյոյ, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 343 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ժակ Շիրակ

Ժակ Շիրակ (ֆր.՝ Jacques René Chirac, նոյեմբերի 29, 1932(1932-11-29)[…], Փարիզի 5-րդ շրջան, Փարիզ և Փարիզ - սեպտեմբերի 26, 2019(2019-09-26)[…], Փարիզի 6-րդ շրջան, Փարիզ և Փարիզ), ֆրանսիացի քաղաքական գործիչ, Ֆրանսիայի նախագահը 1995 թվականից մինչև 2007 թվականը։


== Կրթություն և գործունեության սկիզբ ==
Ժակ Շիրակի ծնողներ Աբել Ֆրանսուա Շիրակն (1893-1968) ու Մարի-Լուիզա Վալետը (1902-1973) ծնունդով Ֆրանսիայի Կորեզ դեպարտամենտից էին։ Նրա երկու պապերն էլ եղել են ուսուցիչներ, իսկ նախնիները՝ գյուղացիներ, որ բնակվել են Լիմուզանում։ Ժակ Շիրակը եղել է ընտանիքի միակ երեխան (քույրը մահացել է վաղ տարիքում)։
Ժակ Շիրակը սովորել է Կառնո և Լյուդովիկոս Մեծի լիցեյներում, երեք ամիս աշխատել է փոխադրանավում։ Ծառայել է ֆրանսիական բանակում, 1956-1957 թվականներին մասնակցել է Ալժիրի պատերազմին, որտեղ վիրավորվել է։ Բարձրագույն կրթությունն ստացել է Ֆրանսիայի հեղինակավոր ուսումնական հաստատություններում՝ Քաղաքական հետազոտությունների ինստիտուտում և Վարչության ազգային դպրոցում (1957)։ Ուսումն ավարտելուց հետո դարձել է պետական ծառայող (Հաշվիչ պալատի հաշվեստուգիչ, 1959 թվական), ապա սկսել է զբաղվել քաղաքական գործունեությամբ։ Երիտասարդ տարիքում տարված է եղել կոմունիստական գաղափարներով, տարածել «Յումանիտե» թերթը։ 1962 թվականին զբաղեցրել է իր առաջին քաղաքական պաշտոնը՝ Սան-Ֆերեոլի մունիցիպալ խորհրդական, այնուհետև գյուղատնտեսության նախարար, իսկ նախագահ Ժիսկար դ'Էստենի օրոք՝ Ֆրանսիայի վարչապետ։ 1988 թվականին մասնակցել է նախագահական ընտրություններին և պարտվել Միտերանին։ Իսկ 1995 թվականի ընտրություններում նրա մասնակցությունը հաջողությամբ է պսակվել։
Ժակ Շիրակն ընտրվել է Ֆրասիայի նախագահ 1995 թվականին և այդ պաշտոնում աշխատել 12 տարի։ Ժակ Շիրակի գործունեությունն արժանացել է ֆրանսիական և արտասահմանյան բազմաթիվ պարգևների։


== Ծանոթագրություններ ==
Արևշատ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Արևշատ Խաչատրյան (լատիշ․՝ Arevšats Hačatrjans, հուլիսի 24, 1990(1990-07-24), Ռիգա, Լատվիական ԽՍՀ, ԽՍՀՄ), հայկական ծագմամբ լատվիացի ֆուտբոլիստ։ Խաղում է առաջքաշված կիսապաշտպանի դիրքում։


== Ակումբային կարիերա ==
Իր պրոֆեսիոնալ գործունեությունն Արևշատն սկսել է «Դաուգավա» ֆուտբոլային ակումբում։ Արևշատ Խաչատրյանը իր նորամուտը նշել է 2009 թվականին, Լատվիայի բարձրագույն առաջնությունում, «Դաուգավայի» կազմում, բայց ակումբը չկարողացավ դիմանալ և մրցաշրջանի ավարտից հետո դուրս մնաց Առաջին լիգայից։
2010 թվականի սկզբին Արևշատը առաջարկ ստացավ միանալ «Գուլբենե 2005» ֆուտբոլային ակումբին, բայց մերժեց այն, որովհետև «Դաուգավայի» կազմում նա ընդգրկված էր հիմնական կազմի մեջ, իսկ «Գուլբենե 2005» ակումբը չէր կարող նրան տեղ տալ հիմնական կազմում։
2011 թվականի մրցաշրջանից առաջ Արևշատը նորից առաջարկ ստացավ միանալ «Գլուբենե»-ին, բայց այս դեպքում նա համաձայնվեց՝ պարզաբանելով, որ ուզում է խաղալ բարձրագույն լիգայում։ Հունիս ամսվա քվեարկության արդյունքներով հայտնի դարձավ, որ Արևշատը բարձրագույն լիգայի մայիս ամսվա լավագույն խաղացողն է։


== Կարիերան ազգային հավաքականում ==
Չնայած այն բանի, որ Արևշատը Հայաստանի երիտասարդական հավաքականի կազմում փորձաշրջան էր անցնում՝ 2011 թվականի օգոստոսին Լատվիայի երիտասարդական հավաքականը կանչեց նրան խաղալու «Ելգավոյ» ակումբի դեմ։


== Ծանոթագրություններ ==


== Արտաքին հղումներ ==
Ֆուտբոլիստի անձնական էջը «Դաուգավա 90»-ի կայքում Archived 2016-03-05 at the Wayback Machine.
Խան (Բերկրի-Աբաղայի գավառ)

Անվան այլ կիրառումների համար տե՛ս՝ Խան (այլ կիրառումներ)Խան, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լեոնիդ Ռոգով

Լեոնիդ Ռոգով (ռուս.՝ Леони́д Ви́кторович Ро́гов, դեկտեմբերի 1, 1949(1949-12-01) - հոկտեմբերի 5, 2020(2020-10-05)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1972) և ԽՍՀՄ ԱԳՆ դիվանագիտական ակադեմիան (1991)։ Դիվանագիտական գործունեությամբ սկսել է զբաղվել 1972 թվականից։

1991-1994 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի բաժնի վարիչ։
1994-1999 թվականներին՝ Եմենում Ռուսաստանի դեսպանորդ խորհրդական։
2002 թվականի հոկտեմբերից-2003 թվականի հունվարը՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2003 թվականի հունվարի 21-ից-2008 թվականի օգոստոսի 15-ը՝ Մավրիտանիայում Ռուսաստանի Դաշնության արտակարգ եւ լիազոր դեսպան։
2009 թվականից-2011 թվականի մարտին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2010 թվականի հոկտեմբերի 29-ից-2016 թվականի հունվարի 18-ը՝ Կոտ դ ' Իվուարում Ռուսաստանի Դաշնության արտակարգ և լիազոր դեսպան։
2011 թվականի փետրվարի 11-ից-2016 թվականի հունվարի 18-ը՝ Բուրկինա Ֆասոյում Ռուսաստանի Դաշնության արտակարգ և լիազոր դեսպան՝ համատեղության կարգով։


== Պարգևներ ==
«XXX տարվա անբասիր ծառայության համար» գերազանցության նշան (2010 թվականի ապրիլի 20)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի ապրիլի 1)
1-ին դասի արտակարգ և լիազոր դեսպանորդ (2005 թվականի մայիսի 7)
Արտակարգ և լիազոր դեսպան (2013 թվականի ապրիլի 23)


== Ծանոթագրություններ ==


== Արտաքին հղումներ ==
Կենսագրությունը Կոտ դ ' Իվուարում Ռուսաստանի դեսպանատան կայքում Archived 2014-12-08 at the Wayback Machine.
Կենսագրությունը Ռուսաստանի ԱԳՆ կայքում
(6724) 1991 CX5

(6724) 1991 CX5, աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,059767 ա. մ., առավելագույնը մոտենում է 2,6308 ա. մ. հեռավորության վրա և հեռանում 3,4887 ա. մ.։ Արեգակի շուրջ մեկ ամբողջական պտույտ է կատարում 1954,93 երկրային օրվա ընթացքում, իր ուղեծրով շարժվելով միջինում 0,18415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6724) 1991 CX5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զելյոնի Գայ (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1922 թվականին։
2001 թվականի տվյալներով Զելյոնի Գայ գյուղում բնակվում էր 7 մարդ։ Բնակավայրը զբաղեցնում է 0,311 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալվե

Գալվե (իսպ.՝ Galve), բնակավայր և մունիցիպալիտետ Իսպանիայում,գտնվում է Տեռուել պրովինցիայում (Արագոն ինքնավար համայնքում)։ Մունիցիպալիտետը գտնվում է Մեծ Տեռուելում։ Տարածքը կազմում է 61,9 կմ2։ Բնակչությունը 154 մարդ (2010 թվականի տվյալներով)։ Գտնվում է պրովինցիայի վարչական կենտրոնից 57կմ հեռավորության վրա։


== Արտաքին հղումներ ==
Parque Paleontológico de Galve Archived 2008-04-05 at the Wayback Machine.
Ռահկամա

Ռահկամա (էստ․՝ Rahkama), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջեյմս Ֆրանկո

Ջեյմս Ֆրանկո (անգլ.՝ James Edward Franco, ապրիլի 19, 1978(1978-04-19)[…], Պալո Ալտո, Սանտա Կլարա շրջան, Կալիֆոռնիա, ԱՄՆ), ամերիկացի դերասան, ռեժիսոր, սցենարիստ, պրոդյուսեր, գրող, Նյու Յորքի համալսարանի դասախոս։ Դերասանական կարիերան սկսել է 1990-ական թվականներին։ 2001 թվականին Մարկ Ռայդելի «Ջեյմս Դին» կենսագրական հեռուստաֆիլմում կատարել է գլխավոր դեր, որի համար արժանացել է «Ոսկե գլոբուս» մրցանակի մինի սերիալի կամ հեռուստաֆիլմի լավագույն դերասան անվանակարգում։
2000-ական թվականների սկզբին ճանաչում է ձեռք բերել «Սարդ-մարդ» ֆիլմում Հարրի Օսբորնի դերակատարման շնորհիվ։ 2011 թ. վարել է 83-րդ Օսկար մրցանակաբաշխությունը։


== Ծանոթագրություններ ==
Մադրակ (Էրզրումից հարավ-արևմուտք)

Մադրակ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 59 կմ հարավ-արևմուտք, Արածանիի Բյուրակն (Բինգյոլ) վտակի ձախ ափին։


== Աշխարհագրություն ==
Տարածքը հարթավայրային էր։


== Բնակչություն ==
XX դարի սկզբին ուներ 41 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոնս

Կոնս (լատ.՝ Consus), հռոմեական աստվածություն, որն, ըստ երևույթին, հովանավորում էր ցորենի ծլարձակումը հողում։ Կոնսին ձոնված է եղել ընդգետնյա զոհասեղան, որը գտնվել է Հռոմի Մեծ Կրկեսի մեջտեղում։ Այս զոհասեղանը ցույց էին տալիս միայն Կոնսի պատվին նշվող տոնի՝ կոնսուալիաների ժամանակ։ Ըստ ավանդության, Կոնսի պատվին առաջին տոնը հաստատել է Հռոմուլոսը սաբինուհիներին առևանգելուց անմիջապես հետո։
Ավստրո-հայկական մշակութային հասարակություն

Ավստրո-հայկական մշակութային հասարակություն (անգլ.՝ Austrian Armenian Cultural Society), հիմնադրվել է 1974, Ավստրիայում։ Կազմակերպությունը օգնում է նպաստել հարաբերության զարգացմանը, ինչպես նաև սովորեցնում է հայերեն լեզուն։
Պետեր Պիշտյանեկ

Պետեր Պիշտյանեկ (սլովակ.՝ Peter Pišťanek, 28 ապրիլի, 1960, Դևինսկա Նովա Վես - 22 մարտի, 2015, Բրատիսլավա), սլովակ գրող։


== Կենսագրություն ==
Պետեր Պիշտյանեկը ծնվել է 1960 թվականի ապրիլի 28-ին Դևինսկա Նովա Վես քաղաքում։ 1966-1978 թվականներին Բրատիսլավայում սովորել է դպրոցում, որն ավարտելուց հետո՝ 1978-1989 թվականներին, աշխատել է որպես բանվոր։ 1993-1996 թվականներին սովորել է Բրատիսլավայի գեղարվեստի ակադեմիայում։
1980-ական թվականներին Պետեր Պիշտյանեկը եղել է Devínska Nová Vec երաժշտական խմբի հիմնադիրներից մեկը։ 1990-ական թվականներին ակտիվ գործունեություն է ծավալել գովազդի ոլորտում. եղել է DDB Needham и Wiktor գովազդային գործակալության խմբագիր, 1996 թվականից աշխատել է Gratex International ընկերությունում, որտեղ ստեղծել է վեբ-կայքեր, ինչպես նաև եղել է inZine ինտերնետ-ամսագրի խմբագիր և մարկետոլոգ։
Պետեր Պիշտյանեկն ինքնասպան է եղել 2015 թվականի մարտի 22-ին (թմրանյութերի չարաշահում)։


== Ստեղծագործություն ==
Պետեր Պիշտյանեկի ստեղծագործություններն սկսել են տպագրվել 1980-ական թվականներին Slovenské pohľady ամսագրում։
Նրա առաջին խոշոր ստեղծագործությունը՝ «Բաբելոնի գետերը» վեպը, տպագրվել է 1991 թվականին (նկարազարդող՝ Petrom Pišťankom)(2007 թվականին տպագրվել է վեպի անգլերեն թարգմանությունը, որի հեղինակը Պետեր Պետրոն է)։ Դրան հետևել են ևս երկու վեպեր՝ «Փայտե գյուղ» և «Ֆրեդիի վերջը», որոնք առաջինի հետ միասին կազմում են եռագրություն։ Վեպերում հեղինակը պատմում է ավազակի կյանքի մասին 1980-ական թվականներին, երբ երկրում անկում էր ապրում կոմունիստական իշխանությւոնհ։ Պիշտյանեկը գրել է նաև ալկոհոլի մասին՝ հումորով նկարագրելով գինու ու ալկոհոլային խմիչքների, այդ թվում՝ կոնյակի ու Բուրբոն վիսկիի հատկությունները։
1998 թվականին Պետեր Պիշտյանեկի «Բաբելոնի գետերը» վեպի հիման վրա նկարահանվել է գեղարվեստական ֆիլմ, որի սցենարի համահեղինակներից մեկը Պետեր Պիշտյանեկն է։


== Գրքեր ==
Բաբելոնի գետերը
Փայտե գյուղ
Ֆրեդիի վերջը
Կենդանի կրակ գինուց, գիրք կոնյակի մասին, 2006.
Skazky o Vladovi pre malych i velkych. Կարճ պատմվածքներ, 1996.
Sekerou & nozom. Կարճ պատմվածքներ (Դուզան Տարագելի հետ համատեղ), 1999.


== Ծանոթագրություններ ==


== Արտաքին հղումներ ==
Պետեր Պիշտյանեկ Archived 2016-04-05 at the Wayback Machine.
Nejslavnější slovenský spisovatel Peter Pišťanek spáchal sebevraždu Archived 2016-04-24 at the Wayback Machine.
Peter Pišťanek
Մեչիսլավկա

Մեչիսլավկա (ուկրաիներեն՝ Мечиславка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Մեչիսլավկա գյուղում բնակվում էր 841 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգորի Բեժանով

Գրիգորի Ակիմի Բեժանով (1897, Թիֆլիս, Ռուսական կայսրություն - մայիսի 14, 1955(1955-05-14), Թբիլիսի, Վրացական ԽՍՀ, ԽՍՀՄ), խորհրդային ռազմական գործիչ, ՊԱԿ-ի գեներալ-մայոր (1944)։


== Կենսագրություն ==
1917 թվականին ավարտել է Թիֆլիսի առևտրային ուսումնարանը, մինչև 1920 թվականը սովորել Պետրոգրադի հաղորդակցության ճանապարհների ճարտարագետների ինստիտներում։ 1920 թվականից ծառայել է Արտակարգ հանձնաժողովի (ՉԵԿԱ) մարմիններում։
1938-1939 թվականներին եղել է Աբխազիայի պետանվտանգության ժողկոմի առաջին տեղակալ, 1943 թվականին՝ Ստավրոպոլի երկրամասի պետանվտանգության վարչության պետ, 1944 թվականին՝ Կաբարդինա-Բալկարական ՀԽՍՀ ՊԱԿ-ի նախարար։ Լենինգրադի շրջափակման (10.7.1941-9.8.1944) ժամանակ եղել է տարհանման և մատակարարման կազմակերպիչներից։


== Կոչումներ ==
Լեյտենանտ (13.01.1936)
Ավագ լեյտենանտ (19.07.1939)
Կապիտան (14.09.1939)
Մայոր (23.02.1942)
Գնդապետ (14.02.1943)
Կոմիսար (12.07.1944)
Գեներալ-մայոր (09.07.1945)Զրկվել է գեներալ-մայորի կոչումից (30.10.1951), վերականգնվել է՝ ԽՍՀՄ № 2171-881 (15.08.1953)։


== Պարգևներ ==
Պետական անվտանգության գեներալ-մայոր(1944)
Լենինի շքանշան (04.12.1945)
Կարմիր դրոշի շքանշան (08.03.1944, 03.11.1944)
Հայրենական պատերազմի 1-ին աստիճանի շքանշան (07.07.1944)
Կարմիր աստղի շքանշան (18.05.1942)
«Պատվո նշան» շքանշան (20.09.1943)
«ՆԳԱԿ վաստակավոր գործի» շքանշան (04.02.1942)


== Գրականություն ==
Տիգրան Հայազն, Գարեգին Ղազարյան։ 1000 հայազգի գեներալներ, ծովակալներ.-Ե.,Հեղինակային հրատարակություն, 2009 թ.,էջ 438։ ISBN 978-9939-53-105-2
Меружанян А. Маршалы, генералы и адмиралы армянского происхождения в Санкт-Петербурге. - Санкт-Петербург: "Роза ветров",2014, с.93 ISBN 978-5-906634-11-5
Журнал «Айкакан банак». Май 2005 г.
Саркисян А. Е. Разведка и контрразведка: армянский след (Биографические очерки о разведчиках и контрразведчиках). - Е., "Амарас", 2005, с.77-79


== Ծանոթագրություններ ==
27 Ակումբ

27 Ակումբ (անգլ.՝ 27 Club), երաժիշտների անվանումների ամբողջություն, ովքեր զգալիորեն ազդել են ռոք կամ բլյուզ երաժշտական ժանրերի ձևավորման և զարգացման վրա, և ովքեր, երբեմն տարօրինակ հանգամանքներում, մահացել են 27 տարեկան հասակում։


== 27 Ակումբում ընդգրկված երաժիշտներ ==
Յոթ երաժիշտներից առաջինը ցուցակում հայտնվել է Ռոբերտ Ջոնսոնը (ըստ քննադատների վկայության, նա համարվում է 27 Ակումբի առաջին անդամը)։ Ցուցակում նաև ընդգրկված են՝ Ջիմի Հենդրիքսը, Ջիմ Մորիսոնը և Ջենիս Ջոպլինը։ Նրանց մահվան ամենակարևոր մասը, որն էլ հանգեցրել է Ակումբի ստեղծմանը, այն է, որ նրանք մահացել են 10 ամիսների ընթացքում։
Հետագայում, ցուցակում ընդգրկվել է Բրայան Ջոնսը. Մորիսոնը և Ջոնսը մահացել են նույն օրը, սակայն երկու տարվա տարբերությամբ։
Այնուհետև, Ակումբը համալրում է Կուրտ Քոբեյնը, ով մահացել է 1994 թվականին՝ հանրաճանաչության վերելքի ժամանակ։
2011 թվականին, բրիտանացի երգչուհի Էմի Ուայնհաուսի մահվանից հետո, շատ հրատարակչություններ նրան դասել են Ակումբի շարքին։


== 27 տարեկանում մահացած այլ երաժիշտներ ==
Երբեմն 27 ակումբում ընդգրկվում են այլ երաժիշտներ, ովքեր նույնպես մահացել են 27 տարեկան հասակում։


== Քննադատություն ==
Կուրտ Քոբեյնի կենսագիր Չարլզ Քրոսը գրում է. «Այն երաժիշտների թիվը, ովքեր մահանում են 27 տարեկան հասակում,  ցանկացած չափանիշներում իսկապես կարևոր է։ Չնայած, որ մարդիկ միշտ և ցանկացած տարիքում են մահանում, 27 տարեկանում մահացած երաժիշտների թիվը զգալիորեն աճում է»։
Սակայն, 2011 թվականին, ավստրալիական տեխնոլոգիական համալսարանի հետազոտողները փորձել են «27 ակումբ» ֆենոմենը կասկածի տակ դնել՝ հիմնվելով իրականացրած վիճակագրական վերլուծություններից։ Հետազոտելով ոչ միայն մեծանուն կամ ռոքի պատմության մեջ կարևոր ներդրում կատարած երաժիշտների մահվան հանգամանքները, այլ նաև նրանց, ում հաջողվել է բրիտանական հիթ-շքերթի բարձունքում հասնել սկսած 1956-ից մինչև 2007 թվականների ընթացքում (ինչպես մենակատարների, այնպես էլ փոփ և ռոք խմբերի անդամների 1046 ազգանուն), նրանք հաստատել են, որ երաժիշտները, ինչպես ցանկացած, այնպես էլ 27 տարեկանում հաճախ չեն մահանում։ Նրանց օրինակով մահացել է 71 մարդ (7 %)։ Չնայած, ընդհանուր առմամբ, երաժիշտները սովորական մարդկանցից վաղ են մահանում (հաճախ մինչ 40 տարեկան), հենց «27 Ակումբ»-ի գոյության համար հետազոտողների ընտրած փաստերի և պատահական համընկնումների արդյունքը անվանել են կողմնապահական ընտրություն։ Սակայն, հետազոտողները, 20-30-ամյա երաժիշտների մահվան դեպքերի աճի վերաբերյալ, որոնք տեղի էին ունենում 1970-ականներին և1980-ականների սկզբին, որոշ ապացույցներ են հայտնաբերել, իսկ երիտասարդ երաժիշտների մահացությունը այդ նույն տարիքում 2—3 անգամ գերազանցում է Մեծ Բրիտանիայի բնակչության սովորական մահացությանը։


== Տես նաև ==
Ապրիր արագ, մահացիր երիտասարդ


== Ծանոթագրություններ ==


== Արտաքին հղումներ ==
forever27.co.uk, «The Forever 27 Club» վեբ կայք (անգլ.)
the27s.com, «27-րդը․ Ռոքնռոլի մեծագույն առասպելը»
Չորթանքար

Չորթանքար, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 45 կմ հյուսիս-արևմուտք։


== Բնակչություն ==
1880 թվականին ուներ 30 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տոնե Բուտոն

Տոնե Բուտոն (ֆր.՝ Tonnay-Boutonne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Բուտոն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17448։


== Բնակչություն ==
Համայնքի բնակչությունը 2010 թվականին կազմում էր 1158 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տոնե Բուտոնի վիճակագրության ազգային ինստիտուտ (ֆր.)
Երուսաղեմի հոգեկան առողջության կենտրոն

Երուսաղեմի հոգեկան առողջության կենտրոն, բժշկական հաստատություն Երուսաղեմում։
Կենտրոնը ծառայություններ է մատուցում Երուսաղեմի, Բեյթ Շեմեշի, Մաալե Ադումիմի և Մևասերեթ Ցիոնի բնակիչներին։
Հիմնադրվել է 2005 թվականին՝ միավորելով Էյթանիմի և Կֆար Շաուլի հոգեբուժարանները։ Կենտրոնը սպասարկում է Երուսաղեմի հիվանդներին, ունի 320 մահճակալ։
Համագործակցում է Երուսաղեմի Հրեական համալսարանի բժշկական բաժանմունքի հետ։
Կֆար Շաուլը հոգեբուժական կենտրոն է, որը գտնվում է Երուսաղեմի Գիվաթ Շաուլի և Հար Նոֆի միջև։ Էյթանիմը հոգեբուժական կենտրոն է, որը գտնվում է Երուսաղեմի մերձակայքում։ Այն հիմնադրվել է 1950 թվականին՝ որպես տուբերկուլյոզի հիվանդանոց։ Հիվանդանոցը ենթարկվում է Իսրայելի առողջապահության նախարարությանը, որը կապված է Երուսաղեմի Հրեական համալսարանի «Հադասա» կենտրոնի հետ։ Այն ունի երկու բաժանմունք՝ երեխաների և դեռահասների և մեծահասակների համար։


== Գրականություն ==
Robert Krell, Marc I. Sherman, Elie Wiesel. Medical and psychological effects of concentration camps on Holocaust survivors. 1997


== Ծանոթագրություններ ==


== Հղումներ ==
Սայթ
Հոլոքոստի արձագանքներ. Հոլոքոստի ուշ հետևանքների ուսումնասիրության Երուսաղեմի կենտրոնի տեղեկագիր, Թալբիի հոգեկան առողջության կենտրոն
Իսրայելական մշակույթ և համայնքային հոգեկան առողջության փորձի առաջացում. Արևմտյան Երուսաղեմի հոգեկան առողջության կենտրոնի դեպք
Իսրայելում գործող ընդհանուր հիվանդանոցում և հոգեբուժարանում գտնվող հոգեբուժական հիվանդների համեմատական ուսումնասիրություն. Ժողովրդագրություն, հոգեպաթոլոգիական ասպեկտներ և թմրանյութերի չարաշահման ձևեր
Անտիկիթերայի սարք

Անտիկիթերայի սարք (հուն․՝ Μηχανισμός των Αντικυθήρων), անտիկ ժամանակաշրջանի անալոգային հաշվիչ մեքենա։ Հայտնաբերվել է Անտիկիթերա կղզու մոտ գտնվող հնադարյան նավերի գերեզմանոցում դեռևս 1901 թ.։ Սակայն, վատ պահպանված լինելու և այլ բնօրինակներ չլինելու պատճառով սարքի նշանակությունը հասկացվել է միայն մեկ դար անց։ Սարքի ստեղծման ժամանակը թվագրվում է մ.թ.ա. 1-ին դարի առաջին քառորդում։ Պահպանվում է Աթենքի հնագիտական թանգարանում։
Սարքի պատրաստման որակը թույլ է տալիս ենթադրել, որ այն հասցված է եղել արտադրական մակարդակի և հավանաբար ունեցել է նախատիպեր։ Այդ է վկայում նաև սարքի վրա արված գրառումների լեզուն՝ այսպես կոչված կոյնեն` համընդհանուր հունարենը (κοινή ελληνικά), որն օգտագործվում էր համահունական շփումների ժամանակ։
Անտիկիթերայի սարքի աշխատանքը հիմնված է իր ժամանակի աստղագիտական և մաթեմատիկական տեսությունների վրա և նախատեսված է երկնակամարի անշարժ աստղերի նկատմամբ արևային համակարգի մարմինների (արևի, լուսնի և այն ժամանակ հայտնի հինգ մոլորակների) դիրքերը հաշվարկելու համար։
Անտիկիթերայի սարքը բաղկացած է բրոնզե ատամնանիվներից (քանակը՝ 37) ու լիսեռներից և ամփոփված է եղել փայտե արկղի մեջ (չափսերը՝ 33x18x10 սմ), որը առջևի և հետևի պատերին ունեցել է դռնակներ։ Հետևի դռնակի վրա, ըստ երևույթին, գրված է եղել սարքի օգտագործման եղանակը։ Հետևի և առջևի պատերին ունի երեք ցուցավահանակներ (մեկը առջևի և երկուսը հետևի պատերին) և սլաքներ (7 առջևի և 3 հետևի վահանակներին)։ Վահանակների վրա նշված են ամիսների և տարիների անվանումները, կատարված են նշումներ, որոնք, սլաքների դիրքերից ելնելով, ցույց են տալիս արևի և լուսնի խավարումները, լուսնի փուլերը, մոլորակների դիրքը։ Սարքը գործի էր գցվում սկզբնական տվյալները (տարեթիվը) մուտք անելու և հիմնական (արևի) ատամնանիվը որոշակի անկյունով պտտելու միջոցով։


== Ծանոթագրություններ ==
(5022) Ռոկապալումբա

(5022) Ռոկապալումբա (անգլ.՝ Roccapalumba), աստերոիդ աստերոիդների հիմնական գոտում։ Հայտնաբերվել է 1984 թվականի ապրիլի 23-ին Վալտեր Ֆերերիի կողմից Լա Սիլյայում։
Միջին հեռավորությունը Արեգակից կազմում է 3,148573 ա. մ., առավելագույնը մոտենում է 2,8675 ա. մ. հեռավորության վրա և հեռանում 3,4296 ա. մ.։ Արեգակի շուրջ մեկ ամբողջական պտույտ է կատարում 2040,65 երկրային օրվա ընթացքում, իր ուղեծրով շարժվելով միջինում 0,176414 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,05° անկյուն։


== Անվանում ==
Աստերոիդը Սիցիլիայում գտնվող Ռոկապալումբա կոմունայի անվանումն է ստացել տեղական իշխանությունների կողմից աստղաբանության հանրաճանաչությանն ուղղված աջակցության համար։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5022) Ռոկապալումբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)